परिवार डॉक्टर के क्लिनिक गया और घर में हो गई चोरी
परिवार के साथ डॉक्टर के क्लिनिक गए एक व्यक्ति के घर चोरी की वारदात हो गई। बदमाश घर का ताला तोड़कर अंदर घुसे और सोने-चांदी के जेवर सहित अन्य सामान चुरा ले गए।
विजय नगर पुलिस के मुताबिक घटना नागेश दीक्षित (29) निवासी भाग्यश्री कॉलोनी में गुरुवार को हुई। उन्होंने पुलिस को बताया वे घर पर ताला लगाकर प|ी और दोनों बच्चों के साथ डॉक्टर के यहां गए थे। लौटे तो घर का ताला टूटा मिला। कमरे में रखी अलमारी खुली थी और सारा सामान फैला हुआ था। बदमाश मोबाइल, सोने का मंगलसूत्र, चांदी की पायल, 6 हजार रुपए सहित अन्य सामान चुरा ले गए। उन्होंने पुलिस को बताया उन्हें दो युवक घर से निकलते हुए दिखे थे। संभवत: उन्होंने ही वारदात की होगी। पुलिस ने केस दर्ज कर चोरों की तलाश शुरू कर दी है।
इधर, बेटी को दिखाने अस्पताल गए और हो गई वारदात- एक अन्य वारदात एरोड्रम थाना क्षेत्र के व्यंकटेश नगर एक्सटेंशन में हुई। पुलिस के अनुसार धनराज पिता देवीलाल विश्वकर्मा ने शिकायत दर्ज कराई है कि मंगलवार को वे बेटी की तबीयत खराब होने पर उसे अस्पताल लेकर गए थे, जहां उसे भर्ती किया गया। गुरुवार को पड़ोसी ने उन्हें फोन पर बताया कि उनके घर में चोरी हो गई है। वे घर पहुंचे तो गेट का ताला टूटा मिला और सारा सामान अस्त-व्यस्त था। बदमाश 45 हजार रुपए, मोबाइल सहित अन्य सामान चुरा ले गए।
hin_Deva hin_Deva hin_Deva hin_Deva